[{"text_idx": "#000001", "text": "Ko\u0303neravi.ee ja Tallinna Haridusamet viisid alates oktoobrist 2020 kuni maini 2021 la\u0308bi ainulaadse pilootuuringu. Selle eesma\u0308rk oli valideerida Ko\u0303neravi.ee keskkonna kasutust Tallinna lasteaedades."}, {"text_idx": "#000002", "text": "Viisime pilootuuringu la\u0308bi 20 Tallinna lasteaias. Neist ku\u0308mnes oli kohapeal logopeed olemas, ku\u0308mnes mitte. Uuringus osalesid nii lasteaedade logopeedid, eripedagoogid ja o\u0303petajad kui ka ko\u0303neha\u0308iretega lapsed ja nende vanemad."}, {"text_idx": "#000003", "text": "U\u0308kski uuringus osalenud lasteaedadest polnud varem Ko\u0303neravi.ee keskkonda kasutanud. Tagasime ko\u0303igile osalejatele uuringu jooksul piiramatu ligipa\u0308a\u0308su keskkonnale."}, {"text_idx": "#000004", "text": "ko\u0303neha\u0308ired on lasteaiaealiste laste seas laialt levinud, ent nendega tegelevaid spetsialiste on va\u0308he;\nKo\u0303neravi.ee keskkond aitab lasteaiaealiste laste ko\u0303ne arengule ha\u0308sti kaasa;\nKo\u0303neravi.ee keskkond on hea to\u0308o\u0308riist ja tugivahend lasteaia spetsialistidele."}, {"text_idx": "#000005", "text": "Esimene ja\u0308reldus: lasteaiaealiste laste seas on ko\u0303neha\u0308ired laialt levinud, ent selle probleemiga tegelevaid spetsialiste on va\u0308he."}, {"text_idx": "#000006", "text": "Umbes iga neljas lasteaiaealine (3-7-aastane) laps vajab ko\u0303neravi."}, {"text_idx": "#000007", "text": "Erinevad uuringud na\u0308itavad, et umbes 9% lastest esineb mingisugune ko\u0303neha\u0308ire. Meie pilootuuringus osalenud vanemad hindasid ko\u0303neha\u0308irete levikut lasteaiaealiste laste seas aga oluliselt ko\u0303rgemana. Kui nende hulka arvata ka va\u0308iksemad ha\u0308a\u0308likuseade probleemid, siis esinevad ko\u0303neha\u0308ired ca 80% lastest!"}, {"text_idx": "#000008", "text": "Logopeede on va\u0308he ja nende teenus pole ko\u0303igile ka\u0308ttesaadav. Lasteaedades on keskmiselt vaid u\u0308ks logopeed iga 44 lapse kohta."}, {"text_idx": "#000009", "text": "Teine ja\u0308reldus: Ko\u0303neravi.ee keskkond aitab lasteaiaealiste laste ko\u0303ne arengule ha\u0308sti kaasa."}, {"text_idx": "#000010", "text": "Viisime Ko\u0303neravi.ee keskkonna va\u0308a\u0308rtuse hindamiseks la\u0308bi kolm ku\u0308sitlust. Soovisime teada saada, kas Ko\u0303neravi.ee keskkond aitab lapse ko\u0303ne arengule kaasa."}, {"text_idx": "#000011", "text": "Selle va\u0308itega no\u0303ustus esimeses ku\u0308sitluses 87,5% logopeedidest, 74,1% o\u0303petajatest ja eripedagoogidest ning 78,7% lapsevanematest. Kolmanda ku\u0308sitluse tulemused na\u0308itasid veel ko\u0303rgemat hinnangut Ko\u0303neravi.ee keskkonnale: na\u0308itajad olid vastavalt 100%, 95,8% ja 85,5%."}, {"text_idx": "#000012", "text": "Osalejate hinnang Ko\u0303neravi.ee keskkonnale to\u0303usis uuringu jooksul ja\u0308rjepidevalt."}, {"text_idx": "#000013", "text": "Ko\u0303neravi.ee keskkonda peeti eriti va\u0308a\u0308rtuslikuks to\u0308o\u0308riistaks muukeelsete laste teraapias ja keeleo\u0303ppes. Nende eesti keele oskus paranes pilootuuringu jooksul silmna\u0308htavalt."}, {"text_idx": "#000017", "text": "Spetsialistid hindasid ko\u0303rgelt seda, et keskkond vo\u0303imaldab luua igale lapsele just talle sobivaid harjutuskavasid, mida nood saavad kodus vanemate juhendamisel ja\u0308rgida, sa\u0308a\u0308stes samal ajal olulisel ma\u0308a\u0308ral spetsialisti aega. Iseseisva to\u0308o\u0308 mahu suurendamine to\u0303hustab teraapiat ja aitab va\u0308ltida tagasilangusi. Samuti va\u0308ljendasid spetsialistid entusiasmi Ko\u0303neravi.ee keskkonna kasutamise kohta o\u0303ppeto\u0308o\u0308s lastega."}, {"text_idx": "#000018", "text": "Uuringu lo\u0303pus soovisid Ko\u0303neravi.ee keskkonna kasutamist tulevikus ja\u0308tkata ko\u0303ik osalenud logopeedid."}, {"text_idx": "#000019", "text": "Uuringu tulemustega saad la\u0308hemalt tutvuda siin."}]